孫士髦

孫士髦（），字仲誉，又字文俊，號弼明，又號瞻园，陕西西安府同州澄城县民籍。明朝政治人物。

生平
受业于从兄孫士鸞。萬曆四十三年（1615年）乙卯科陕西鄉試舉人，四十七年（1619年）己未科會試二百九十一名《萬曆四十七年己未科進士履歷》：孫士髦，弼明，诗五房，癸巳八月初七日生。澄城县人，乙卯二十名，会三百五十名，未廷試。，未殿试，以养亲归，家遭盗劫，身被重创，日惟读书奉亲，痛绝请托。天啓二年（1622年）壬戌科二甲四十五名進士《天啓二年壬戌科進士履歷便覽》：孫士髦，弼明，诗五房，癸巳八月初七日生。澄城县人，乙卯二十名，己未会三百五十名，二甲四十五名。都察院政，戊辰授户部主事，己巳管大通桥，庚午改貴州司主事，管密云粮储，辛未升密云道佥事，辛未革职。，都察院觀政，丁憂歸。崇祯元年（1628年）授户部福建司主事，二年管大通橋，三年改貴州司主事，密云管粮《崇祯长编卷之四十六》：崇祯四年五月，直隶廵按王道直以密云兵备道孙止孝病笃，请准回籍调理，所遗员缺易州道王弘祖、天津道宋祖舜、密云管粮主事孙士髦三员俱堪胜任，乞赐简畀。，崇祯四年（1631年）升密云道佥事，因得罪太监鄧希詔，被下法司提问，本年革职《澄城县志》。崇祯十六年，李自成占领西安，孙士髦等地方缙绅被胁迫至西安，因未归顺而被关押，崇祯十七年三月，李自成入北京，命令部将袁宗第带上西安的一干拘囚，渡河北上，至洪芝驿，因不屈服，于八月初七日被杀。卫先范《明佥宪孙公配张安人墓志铭》: 余家龙门，去澄邑百余里遥。澄邑人签宪孙公讳士髦，字文俊，号瞻园，一号弼明，余乡会同年友也。情谊最厚，履历颇悉。一日，其犹子锡持状来求志，不敢以不文辞，即按状佐末议以述梗概。公世居澄邑耀显村，族牒远不可考，明初来居澄为始祖。大公讳太，历七世而祖讳万，淳朴多阴德，子二。次讳继正，号东源，敕赠承德郎户部福建司主事，即公父也。好义乐施，雅敬文士，士林重之。娶张，继惠，继樊，俱赠太安人。子三，公其次也，与兄士良同出安人惠。幼失恃，安人樊抚之成人。公生而颖，触目成诵，受业从兄，讳士鸾，甚器之。年十三应童子试，邑宰巽山史公首拔之，登万历乙卯贤书。己未礼闱见售，以养亲归家，遭盗劫身被重创，日惟读书奉亲，痛绝请托。壬戌对策大廷，赐进士，授户部主事。会珰焰薰灼，公羞与魏党伍，飘然长往。邑诸生白尧典、路世美以公事黜，公冤之，力为昭雪，皆复元。后路中癸酉举人，白丙子贡生。弟士毅，少而才，樊太安人出也，赠公钟爱之，早逝。赠公痛伤成疾，公侍汤药，衣不解带者年余，竟不起，公哀毁骨立，泣血三年，每值忌辰，素服躬祭，哀戚竟日。与兄同爨，家事一听经理，待犹子如己出。戊辰以业师从兄劝仕，始出，遇覃恩敕封承德郎户部福建司主事，上荣先人。奉差浙江，己巳差大通桥，行至武清，寇逼城，公悉心料理，武清保安。庚午董密云粮储，革从前陋规，饷不入官，发不稽时，节省数万，不私一钱，悉还户部。司农上其事，遂奉有纪录优叙，风励九边之旨。辛未转密云兵备，拮据守城，鼓励将士，人人奋激。密云遂为重镇，总督张公凤翼语部下曰：“真圣贤出矣，西协可保无事！”内珰邓希诏忌公忠直，捏诬疏参，奉严旨，下法司提问。司农毕保奏，副都王力救，后任兵备王含一查复，愿以身保，且云孙某介操孤忠，檀城有口碑，本道极力吹求，而终不能悬坐，俱不蒙报可，而公竟被遣矣。归家环堵萧条，处之宴如，角巾布袍，与二三知己徘徊山水间，诗酒话心，足迹不入城市。甲戌岁饥，庚辰岁大饥，首倡赈济，宗族赖以全活。丙子长兄弃世，哀恸殡葬，尽心尽礼。丁丑丁樊大安人艰，毁瘠痛伤，一如生母。隐居九转山下，耕读课徒，自甘淡泊。无何，逆闯猖獗，拷劫缙绅，公呼犹子锡曰：“事君事亲，吾事已矣，但无子，兄之子犹子也。我去，当以汝子溥，嗣我。有死而已，决不做贼官。”言讫洒泪而别。时癸未十二月二十四日也。至西安同予患难，幽别处，折挫百端，终不少屈。其丹心义气，一发之诗章，有《啸歌篇》以见志焉。犹子锡请以身代公，止之曰：“我事我当，何累若为？速归，无乱我意。贼忌诸绅，欲剪除殆尽。”令袁贼挟营渡河，次蒲寄书并诗。别家每以子卿文山自期许，志不终屈。闻至泓芝驿遇害，甲申八月初七日也。继配张安人闻耗，不食欲死。锡跪劝，以叔父有抚养嗣孙遗嘱。安人解悟，强食。锡议觅骸归葬，安人力阻之，曰：“寻尸不得其真，反伤我心。如欲招魂，待我死同葬未晚。” 公生于万历癸巳八月初七日戌时，年五十有一，初娶张氏赠安人，生于万历丁酉四月二十一日午时，终于万历丙辰五月二十六日未时，年一十有九；继娶张氏，封安人，生于万历癸卯八月二十八日寅时，终于己亥年正月十一日辰时，年五十有七；女一，适邑庠生韩绪武，给谏韩公第四子也，先安人卒。此签宪孙公颠末梗概也，谨述以志不朽。铭曰：贞坚金石，忠贯天日，气塞两间，百折不屈。子卿与俦，文山为侣。嘉耦重重，可方姜女。

家族
曾祖孫默。祖父孫萬。父孫继正，號東源，壽官。前母张氏，母惠氏，繼母樊氏。兄孫士良。弟孫士毅。一女嫁韩一良第四子续武。

参考文献

S
Category:澄城人
Category:萬曆四十三年乙卯科陝西鄉試舉人
Category:明朝户部主事
Category:明朝山西按察司佥事